Document ID: 31994R3304

KOMISSION ASETUS (EY) N:o 3304/94,
annettu 21 päivänä joulukuuta 1994,
tiettyjen viljoista ja riisistä annettujen asetusten muuttamisesta Itävallan, Suomen ja Ruotsin liittymisen vuoksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Norjan, Itävallan, Suomen ja Ruotsin liittymisasiakirjan(1) ja erityisesti sen 169 artiklan 2 kohdan,
sekä katsoo, että
Itävallan, Suomen ja Ruotsin liittyminen edellyttää CN-koodiin 1107 10 99 kuuluville, Suomesta peräisin oleville ja sieltä tuleville paahtamattomille maltaille määrätyn 2 500 tonnin yhteisön vuosittaisen tariffikiintiön yksityiskohtaisista soveltamissäännöistä 22 päivänä helmikuuta 1988 annetun asetuksen (ETY) N:o 479/88(2) kumoamista ja seuraavien asetusten mukauttamista:
- määrävyöhykkeiden uudelleen asettamisesta vilja- ja riisialan vientitukia, vientimaksuja ja tiettyjä vientilupia varten 29 päivänä heinäkuuta 1992 annettu komission asetus (ETY) N:o 2145/92(3),
- neuvoston asetuksen (ETY) N:o 1766/92 tietyistä yksityiskohtaisista soveltamissäännöistä vientitukien myöntämisen ja häiriötilanteessa toteutettavien toimenpiteiden osalta vilja-alalla 22 päivänä kesäkuuta 1993 annettu komission asetus (ETY) N:o 1533/93(4), sellaisena kuin se on viimeksi muutettuna asetuksella (EY) N:o 120/94(5),
- neuvoston asetuksen (ETY) N:o 1766/92 soveltamista koskevista yksityiskohtaisista säännöistä vilja-alan tuontimaksujen järjestelmän osalta 25 päivänä kesäkuuta 1993 annettu komission asetus (ETY) N:o 1621/93(6), sellaisena kuin se on muutettuna asetuksella (EY) N:o 795/94(7), ja
liittymissopimuksen 2 artiklan 3 kohdan(8) mukaisesti Euroopan yhteisöjen toimielimet voivat toteuttaa ennen liittymistä liittymisasiakirjan 169 artiklassa tarkoitettuja toimenpiteitä, jotka tulevat voimaan liittymissopimuksen voimaantulopäivänä edellyttäen, että kyseinen sopimus tulee voimaan,
ON ANTANUT TÄMÄN ASETUKSEN:
1 artikla
1 Kumotaan asetus (ETY) N:o 479/88.
2 Poistetaan asetuksen (ETY) N:o 2145/92 liitteestä, otsikon "II vyöhyke" alta c kohdasta sanat "Ruotsi" ja "Suomi".
3 Poistetaan asetuksen (ETY) N:o 1533/93 14 a artiklasta sana "Itävallassa".
4 Poistetaan asetuksen (ETY) N:o 1621/93 liitteestä I viittaukset Ruotsiin ja Suomeen.
2 artikla
Tämä asetus tulee voimaan Norjan, Itävallan, Suomen ja Ruotsin liittymissopimuksen voimaantulopäivänä edellyttäen, että kyseinen sopimus tulee voimaan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1994.

Labels: 3
15
17